En kvindcelig ansat blev onsdag offer for vold i et fitnesscenter i Over Bølgen i Greve syd for København, oplyser Midt- og Vestsjællands Politi.

Klokken 16.35 anmeldte en 38-årig kvinde via en centervagt, at hun kort forinden var blevet udsat for vold af en mand, der nu var kørt fra stedet i en hvid personbil.

Manden var kommet ind i fitnesscenteret, hvor han forlangte at få udleveret n sportstaske, som han påstod at være blevet lovet i et andet fitnesscenter. Den 38-årige kvinde bestred oplysningerne, da manden tilsyneladende ikke var medlem, hvorefter de kom i et skænderi. Herunder greb manden fat i kvindens arm og spændte ben for hende, så hun faldt og slog ansigtet i gulvet.

Læs også Unge piger dyrkede sex med indvandrerdrenge i solcenter

Manden flygtede fra stedet i bilen, og offeret fik ved den følgende skadestueundersøgelse konstateret skader på nogle tænder og på kinden.

Den voldelige mand er af politiet beskrevet på denne måde: Mand, mellemøstlig af udseende, 25-30 år, 165-170 cm, kropsbygning: Muskuløs, hudfarve: Brun, hårfarve: Sort, hårlængde: Kort, talte dansk.

Politiet forsøger nu ud fra eventuel overvågning i centret og vidneforklaringer at få manden identificeret.